III. gimnazija, SPLIT

Matice hrvatske 11

OIB: 78950283030

E-mail: iiigs@trema.hr

Tel.: 021/465-445, 021-558-421

KLASA: 007-03/23-01/01

URBROJ: 2181-169-06-23-01

Split, 16 . ožujka 2023.

Na temelju članka 126. stavka 1.-3. i članka 127. stavka 4. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10.-ispravak, 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., i 64/20., 151/22.) i članka 47. Statuta III. gimnazije, Školski odbor III. gimnazije raspisuje

***NATJEČAJ***

***za imenovanje ravnatelja/ice III. gimnazije, Split***

1. Za ravnatelja/icu Škole može biti imenovana osoba koja ispunjava sljedeće ***nužne uvjete***:

* 1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
	2. sveučilišni diplomski studij ili
	3. integrirani preddiplomski i diplomski sveučilišni studij ili
	4. specijalistički diplomski stručni studij.

1.2. položen stručni ispit za učitelja, nastavnika ili stručnog suradnika, osim u slučaju iz članka 157. stavak 1. i 2. Zakona o odgoju i obrazovanju u osnovnoj i srednjoj školi.

* 1. uvjete propisane člankom 106. Zakona o odgoju i obrazovanju u osnovnoj i srednjoj školi.
	2. da ima najmanje osam (8) godina radnog iskustva u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.
1. Kandidat za ravnatelja/icu dužan je dostaviti ***program rada*** za mandatno razdoblje.
2. U postupku imenovanja ravnatelja/ice vršit će se ***vrednovanje dodatnih kompetencija*** sukladno odredbama Statuta Škole i to iz:

3.1. poznavanja stranog jezika,

3.2. osnovne digitalne vještine i

3.3. iskustva na projektima.

Kandidati nisu obvezni imati dodatne kompetencije, ali u tom slučaju ne ostvaruju dodatne bodove.

Ravnatelj/ica škole se imenuje na pet (5) godina.

**Uz pisanu i vlastoručno potpisanu prijavu** na natječaj kandidati su obvezni priložiti u **izvorniku ili preslici ovjerenoj od strane javnog bilježnika** sljedeću dokumentaciju:

1. životopis,
2. dokaz o državljanstvu,
3. diplomu odnosno dokaz o vrsti i razini obrazovanja,
4. dokaz o stečenim pedagoškim kompetencijama (za kandidate koji nisu završili nastavnički smjer i bili su u obvezi stjecanja istih sukladno Zakonu o odgoju i obrazovanju u osnovnoj i srednjoj školi),
5. dokaz o položenom stručnom ispitu odnosno dokaz da je osoba oslobođena obveze polaganja stručnog ispita na temelju članka 157. stavak 1. i 2. Zakona o odgoju i obrazovanju u osnovnoj i srednjoj školi,
6. uvjerenje nadležnog suda da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi **(ne starije od dana objave natječaja**),
7. dokaz o radnom iskustvu: potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje **(ne stariji od dana objave natječaja),**
8. dokaz o radnom iskustvu na odgojno-obrazovnim poslovima: potvrdu školske ustanove o vrsti poslova i trajanju radnog odnosa,
9. **Program rada** za mandatno razdoblje (koji će kandidat predstaviti sukladno odredbama Zakona o odgoju i obrazovanju u osnovnoj i srednjoj školi i Statuta Škole), a koji obvezno mora sadržavati: ciljeve, aktivnosti, budžet/proračun, vremenski plan, projekte i druge elementne koji opisuju što će se i kako provoditi u mandatnom razdoblju,
10. dokaze o ispunjavanju dodatnih kompetencija, ukoliko ih kandidat ima, i to:

 **a) poznavanje stranog jezika** - dokazuje se preslikom indeksa o završenom kolegiju

stranog jezika, diplomom odnosno drugom ispravom o završenom studiju stranog

 jezika, uvjerenjem odnosno potvrdom ili drugom ispravom škole stranih jezika

 odnosno druge ovlaštene ustanove ili pravne osobe za edukaciju stranog jezika o

 završenom stranom jeziku te razini odnosno stupnju

 **b) osnovne digitalne vještine** - dokazuju se potvrdom odnosno uvjerenjem ili drugom
 ispravom institucije, ustanove ili ovlaštene pravne osobe za edukaciju u području
 informacijskih znanosti o završenoj edukaciji stjecanja digitalnih vještina, odnosno
 diplomom ili drugom ispravom o završenom studiju iz područja informacijskih

 znanosti

 **c) iskustvo na projektima** – u ulozi voditelja, odgovorne osobe ustanove nositelja ili

partnera u projektu, koordinatora ili člana projektnog tima - dokazuje se potvrdom,

 uvjerenjem ili drugom ispravom o sudjelovanju u pripremi ili provedbi pojedinog

 projekta

Svi dokazi o ispunjavanju dodatnih kompetencija dostavljaju se u izvorniku ili preslici ovjerenoj od strane javnog bilježnika.

U radni odnos ne može biti primljena osoba za čiji prijam postoje zapreke za zasnivanje radnog

odnosa iz članka 106. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10.-ispravak, 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22.).

Kandidat koji ostvaruje pravo prednosti prilikom zapošljavanja prema posebnim propisima odnosno sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20), dužan je u prijavi na javni natječaj pozvati se na to pravo , te osim dokaza o ispunjavanju nužnih uvjeta iz natječaja, priložiti i svu potrebnu dokumentaciju propisanu zakonom na koji se poziva, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1. Zakona o hrvatskim braniteljima iz Domovinskog rata i članovima njihovih obitelji) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1. Zakona o civilnim stradalnicima iz Domovinskog rata) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 48. f Zakona o zaštiti vojnih i civilnih invalida rata, uz prijavu na natječaj dužan je, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nije koristio pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan je, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Prijavom na natječaj kandidati daju privolu Školi za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Na natječaj se mogu javiti osobe oba spola.

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili ovjerenu presliku, kao i prijave koje stignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

Rok za podnošenje prijava je osam (8) dana od dana objave natječaja u „Narodnim novinama“ i na mrežnim stranicama III. gimnazije, Split.

Prijave na natječaj s potrebnom dokumentacijom dostavljaju se na adresu: III. gimnazija, Split, Matice hrvatske 11, 21 000 Split, u **zatvorenoj omotnici** s naznakom **"za natječaj za ravnatelja".**

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Predsjednik Školskog odbora:

Antonio Vrbatović, prof.